
RAPORT  COMUN
asupra proiectului de Lege pentru modificarea şi completarea unor acte normative în domeniul asigurării pentru accidente de muncă

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială şi Comisia pentru sănătate şi familie, au fost sesizate, prin adresa nr. PLx 189/2018 din 10 aprilie 2018, cu dezbaterea pe fond, în procedură obişnuită, a proiectului de Lege pentru modificarea şi completarea unor acte normative în domeniul asigurării pentru accidente de muncă.
La întocmirea prezentului raport comun, Comisiile au avut în vedere:

· avizul favorabil al Consiliului Legislativ (nr.1137/20.12.2017)

· avizul favorabil al Comisiei pentru drepturile omului, culte şi problemele minorităţilor naţionale 
(nr.4c-5/187/18.04.2018)
· avizul favorabil al Comisiei pentru administraţie publică şi amenajarea teritoriului ( nr.4c-6/144/8.05.2018)

· avizul favorabil al Comisiei pentru egalitatea de şanse pentru femei şi bărbaţi ( nr.206/17.04.2018).
Proiectul de lege are ca obiect de reglementare completarea Ordonanţei Guvernului nr.88/2001 privind înfiinţarea, organizarea şi funcţionarea serviciilor publice comunitare pentru situaţii de urgenţă, a Legii nr.346/2002 privind asigurarea pentru accidente de muncă şi boli profesionale şi a Legii securităţii şi sănătăţii în muncă nr.319/2006, modificările având ca scop:

- crearea cadrului legal pentru ca personalul voluntar din cadrul serviciilor de urgenţă voluntare să beneficieze de asigurare pentru accidente de muncă şi boli profesionale în situaţia în care este victima unui accident în timpul intervenţiilor de urgenţă;

- reglementarea acordării indemnizaţiei şi a cuantumului acesteia pentru cei care au suferit accidente de muncă în timpul intervenţiilor de urgenţă.
Proiectul de lege a fost adoptat de Senat în şedinţa din 3 aprilie 2018.

În conformitate cu prevederile Regulamentului Camerei Deputaţilor, republicat, cu modificările şi completările ulterioare, Comisiile au dezbătut proiectul de lege în şedinţe separate.
La şedinţa Comisiei pentru muncă şi protecţie socială din data de 12 iunie 2018 şi-au înregistrat prezenţa 19 deputaţi, din totalul de 22 membri ai comisiei.

La dezbateri au participat, în conformitate cu prevederile art.55 din Regulamentul Camerei Deputaţilor, republicat cu modificările şi completările ulterioare:

- d-l Nicea Mergeani - Secretar de Stat, Ministerul Muncii şi Justiţiei Sociale;

- d-l Robert Stănescu - Preşedintele Casei Naţionale de Pensii Publice;

- d-na Andreea Ioana Kehaiyan - director general adjunct, Casa Naţională de Pensii Publice;

- d-l Mihai Guţă – şef serviciu, Ministerul Afacerilor Interne.

Membrii Comisiei pentru muncă şi protecţie socială au hotărât, cu unanimitate de voturi, aprobarea proiectului de lege cu amendamente, în scopul extinderii perioadei în care personalul voluntar din cadrul serviciilor de urgenţă voluntare poate beneficia de asigurare pentru accidente de muncă şi boli profesionale, respectiv şi în situaţia în care este victima unui accident în timpul perioadei de pregătire în vederea participării la intervenţii în situaţii de urgenţă. 
La şedinţa Comisiei pentru sănătate şi familie din data de 19 iunie 2018 şi-au înregistrat prezenţa 17 deputaţi, din totalul de 18 membri ai comisiei.

La dezbateri au participat, în conformitate cu prevederile art.55 din Regulamentul Camerei Deputaţilor, republicat cu modificările şi completările ulterioare:

- d-na Andreea Ioana Kehaiyan - director general adjunct, Casa Naţională de Pensii Publice
- d-l Ciprian Gheorghe Monoranu – şef serviciu, Ministerul Afacerilor Interne.

Membrii Comisiei pentru sănătate şi familie au hotărât, cu unanimitate de voturi, aprobarea proiectului de lege cu amendamente.
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat cu modificările şi completările ulterioare.
În urma finalizării dezbaterilor, cele două Comisii propun Plenului Camerei Deputaţilor adoptarea proiectului de lege pentru modificarea şi completarea unor acte normative în domeniul asigurării pentru accidente de muncă cu amendamente admise. Amendamentele sunt redate în anexa care face parte integrantă din prezentul raport.

ANEXA 
AMENDAMENTE ADMISE
În urma dezbaterilor, Comisiile propun adoptarea proiectului de lege cu următoarele amendamente:

	Nr. crt.
	Text 

adoptat de Senat
	Text propus de comisie

(autor amendament)
	Motivare

	1. 
	Titlul legii

Lege pentru modificarea şi completarea unor acte normative în domeniul asigurării pentru accidente de muncă


	Nemodificat
	

	2. 
	Art.I - La articolul 5 din Ordonanţa Guvernului nr.88/2001 privind înfiinţarea, organizarea şi funcţionarea serviciilor publice comunitare pentru situaţii de urgenţă, publicată în Monitorul Oficial al României, Partea I, nr.544 din 1 septembrie 2001, aprobată cu modificări şi completări prin Legea nr.363/2002, după alineatul (2) se introduc două noi alineate, alin. (3) şi (4) cu următorul cuprins:

„(3) În timpul desfăşurării activităţilor de voluntariat în situaţii de urgenţă, voluntarii beneficiază de drepturile profesioniştilor în domeniu, cu excepţia drepturilor salariale.

(4) În caz de accident suferit în timpul desfăşurării activităţilor de voluntariat în situaţii de urgenţă, se aplică în mod corespunzător prevederile art.5 alin.(1) lit.e) şi art. 33¹ din Legea nr. 346/2002, privind asigurarea pentru accidente de muncă şi boli profesionale, republicată, cu modificările şi completările ulterioare.”


	Art.I. - La articolul 5 din Ordonanţa Guvernului nr.88/2001 privind înfiinţarea, organizarea şi funcţionarea serviciilor publice comunitare pentru situaţii de urgenţă, publicată în Monitorul Oficial al României, Partea I, nr.544 din 1 septembrie 2001, aprobată cu modificări şi completări prin Legea nr.363/2002, după alineatul (2) se introduc două noi alineate, alineatele (3) şi (4) cu următorul cuprins:

„(3) În timpul desfăşurării activităţii în cadrul serviciilor de urgenţă voluntare, pe perioada participării la intervenţii sau a pregătirii în vederea participării la acestea, voluntarii beneficiază de drepturile profesioniştilor în domeniu, cu excepţia drepturilor salariale.

(4) În caz de accident suferit în timpul intervenţiei de urgenţă sau al pregătirii în vederea participării la aceasta, se aplică în mod corespunzător prevederile art.5 alin. (1) lit. f) şi art.33¹ din Legea nr. 346/2002 privind asigurarea pentru accidente de muncă şi boli profesionale, republicată, cu modificările şi completările ulterioare.”

Autori: membrii comisiilor

	Pentru respectarea normelor de tehnică legislativă.
Pentru a beneficia de aceste prevederi şi în situaţia în care accidentul survine în timpul  pregătirii pentru participarea la intervenţii de urgenţă.

	3. 
	Art.II pct.1

Art.II – Legea nr. 346/2002 privind asigurarea pentru accidente de muncă şi boli profesionale, republicată în Monitorul Oficial al României, Partea I, dnr.251 din 8 aprilie 2014, cu modificările şi completările ulterioare, se completează după cum urmează:

1. La articolul 5, alineatul (1), după litera e) se introduce o nouă literă, lit.f), cu următorul cuprins: 

“f) voluntarii în timpul desfăşurării activităţii de voluntariat în situaţii de urgenţă, în baza contractului de voluntariat încheiat conform legii.”
	Partea introductivă nemodificată

1. La articolul 5 alineatul (1), după litera e) se introduce o nouă literă, litera f), cu următorul cuprins: 

“f) voluntarii care îşi desfăşoară activitatea în cadrul serviciilor de urgenţă voluntare, în baza contractului de voluntariat, pe perioada participării la intervenţii sau a pregătirii în vederea participării la acestea, conform prevederilor Ordonanţei Guvernului nr.88/2001 privind înfiinţarea, organizarea şi funcţionarea serviciilor publice comunitare pentru situaţii de urgenţă, aprobată cu modificări şi completări prin Legea nr.363/2002, cu modificările şi completările ulterioare.”

Autori: membrii comisiilor

	Corelare cu modificările propuse anterior. 

Pentru respectarea normelor de tehnică legislativă.



	4. 
	Art.II, punct nou
	2. După articolul 18 se introduce un nou articol, articolul 18¹, cu următorul cuprins:

“Art.18¹. - Asiguraţilor prevăzuţi la art.5 alin.(1) lit. f) nu li se aplică prevederile art.18 lit.b) şi d).”
Autori: membrii comisiilor

	Corelare cu modificările propuse anterior.

	5. 
	Art.II pct.2

2. După articolul 33 se introduce un nou articol, art. 33¹ cu următorul cuprins:

„Art.33¹. - (1) În cazul asiguraţilor prevăzuţi la art.5 alin.(1) lit.f) care au suferit un accident de muncă în timpul desfăşurării activităţilor de voluntariat în situaţii de urgenţă, cuantumul indemnizaţiei pentru incapacitate temporară de muncă este de 100% din salariul minim brut pe ţară garantat în plată.

(2) Indemnizaţia prevăzută la alin.(1) se acordă şi se plăteşte de către casele teritoriale de pensii, din fondurile cu această destinaţie.”


	3. După articolul 33 se introduce un nou articol, articolul 33¹, cu următorul cuprins:
„Art.33¹. - (1) În cazul asiguraţilor prevăzuţi la art.5 alin. (1) lit. f) care au suferit un accident de muncă în timpul intervenţiei în situaţii de urgenţă sau al pregătirii în vederea participării la acestea, cuantumul indemnizaţiei pentru incapacitate temporară de muncă este de 100% din salariul minim brut pe ţară garantat în plată la data confirmării caracterului profesional al accidentului de muncă.

Nemodificat
Autori: membrii comisiilor
	Pentru respectarea normelor de tehnică legislativă.

Corelare cu modificările propuse anterior.

	6. 
	Art.III. – La articolul 30 alineatul (1) din Legea securităţii şi sănătăţii în muncă nr.319/2006  publicată în Monitorul Oficial al României, Partea I, nr. 646 din 26 iulie 2006, cu modificările ulterioare, litera d) se modifică şi va avea următorul cuprins:

“d) accidentul suferit de orice persoană, ca urmare a unei acţiuni întreprinse din proprie iniţiativă pentru salvarea de vieţi omeneşti, precum şi accidentul suferit în timpul desfăşurării activităţilor de voluntariat în situaţii de urgenţă.” 
	Art.III. – La alineatul (1) al articolului 30 din Legea securităţii şi sănătăţii în muncă nr.319/2006, publicată în Monitorul Oficial al României, Partea I, nr. 646 din 26 iulie 2006, litera d) se modifică şi va avea următorul cuprins:

“d) accidentul suferit de orice persoană ca urmare a unei acţiuni întreprinse din proprie iniţiativă pentru salvarea de vieţi omeneşti, precum şi accidentul suferit în timpul intervenţiei de urgenţă sau al pregătirii în vederea participării la aceasta, pe durata efectuării serviciului de voluntariat organizat conform prevederilor legale.”

Autori: membrii comisiilor

	Pentru respectarea normelor de tehnică legislativă.

Corelare cu modificările propuse anterior.

	7. 
	Legea nr.95/2006, art.224 alin.(1)

Art.224. – (1) Următoarele categorii de persoane beneficiază de asigurare, fără plata contribuţiei, în condiţiile art. 154 din Legea nr. 227/2015, cu modificările şi completările ulterioare:
	Art.IV. – Articolul 224 din Legea nr.95/2006 privind reforma în domeniul sănătăţii, republicată în Monitorul  Oficial al României, Partea I, nr. 652 din 28 august 2015, cu modificările şi completările ulterioare, se modifică şi se completează după cum urmează:

1. La alineatul (1), după litera p) se introduce o nouă literă, litera q), cu următorul cuprins:

“q) voluntarii care îşi desfăşoară activitatea în cadrul serviciilor de urgenţă voluntare, în baza contractului de voluntariat, pe perioada participării la intervenţii de urgenţă sau a pregătirii în vederea participării la acestea, conform prevederilor Ordonanţei Guvernului nr.88/2001 privind înfiinţarea, organizarea şi funcţionarea serviciilor publice comunitare pentru situaţii de urgenţă, aprobată cu modificări şi completări prin Legea nr.363/2002, cu modificările şi completările ulterioare.”
2. Alineatul (11) se modifică după cum urmează:

“(11) Persoanele care au dobândit calitatea de asigurat în baza alin. (1) lit. c) şi q) nu pot avea la rândul lor coasiguraţi.”

Autori: membrii comisiilor

	Pentru respectarea normelor de tehnică legislativă.

Corelare cu modificările propuse anterior.

	8. 
	__
	Art.V. – La alineatul (1) al articolului 154 din  Legea nr.227/2015 privind Codul fiscal, Monitorul  Oficial al României Partea I nr.688 din 10 septembrie 2015, cu modificările şi completările ulterioare, după litera p) se introduce o nouă literă, litera q),  cu următorul cuprins:

“q) voluntarii care îşi desfăşoară activitatea în cadrul serviciilor de urgenţă voluntare, în baza contractului de voluntariat, pe perioada participării la intervenţii de urgenţă sau a pregătirii în vederea participării la acestea, conform prevederilor Ordonanţei Guvernului nr.88/2001 privind înfiinţarea, organizarea şi funcţionarea serviciilor publice comunitare pentru situaţii de urgenţă, aprobată cu modificări şi completări prin Legea nr.363/2002, cu modificările şi completările ulterioare.”

Autori: membrii comisiilor

	Pentru respectarea normelor de tehnică legislativă.

Corelare cu modificările propuse anterior.

